Landsretten tillod anke af Holbæk Rets dom af 16. juli 2010 vedrørende et forsikringsselskabs regreskrav i anledning af udbetaling af erstatning til ejeren af en diskoteksbygning, der brændt... Vis mere
Ret: Østre Landsret (2. instans)
Faggruppe: Civilsag — Almindelig civil sag
Sagsemner: Erstatning uden for kontrakt;
Forsikring;
Retspleje og civilproces;

/

UDSKRIFT
AF

ØSTRE LANDSRETS RETSBOG
____________

Den 5. maj 2011 satte Østre Landsret retten i retsbygningen, Bredgade 59, København.

Som dommere fungerede landsdommerne Arne Brandt, M. Lerche og Dorthe B. Kristof-

fersen (kst.), førstnævnte som rettens formand.

Som protokolfører fungerede Medarbejder ved retten.

Der foretoges   

8. afd. anke nr. B-3322-10:

Appellant, tidligere Sagsøgte 2

(advokat Thomas Leif Philip, besk.)

mod

Nykredit Forsikring A/S

(advokat Michael Sahl Nielsen)

Der fremlagdes advokat Michael Sahl Nielsens brev af 4. januar 2011

Ingen var indkaldt eller mødt.

Appellant, tidligere Sagsøgte 2 har den 9. november 2010 ansøgt om tilladelse til at anke

Holbæk Rets dom af 16. juli 2010, hvorved han blev tilpligtet at betale 1.000.000 kr. til

Nykredit Forsikring A/S. Til støtte for ansøgningen om anketilladelse har han navnlig gjort

gæl-dende, at han ikke har været økonomisk i stand til at anke uden at være meddelt fri

proces. Den 20. juli 2010 ansøgte han Civilstyrelsen om fri proces, hvilket styrelsen

meddelte af-



/

- 2 -

slag på ved brev af 9. august 2010. Samme dag påklagedes Civilstyrelsens afgørelse til

Procesbevillingsnævnet, der den 4. november 2010 meddelte fri proces i sagen. Som følge

heraf er fristen for anke af byrettens dom blevet overskredet.

Nykredit Forsikring A/S har ved skrivelse af 7. februar 2011 protesteret imod, at der gives

tilladelse til anke efter ankefristens udløb. Til støtte herfor er det gjort gældende, at pen-

gemangel ikke er en omstændighed, der undskylder overskridelsen af ankefristen.

Sagens akter var til stede.

Efter votering afsagdes sålydende

K e n d e l s e:

Fristen for anke af Holbæk Rets dom af 16. juli 2010 er 4 uger fra dommens afsigelse, jf.

retsplejelovens § 372, stk. 1, hvorfor ankefristen er overskredet.

Efter sagens karakter og forløb foreligger der sådanne særlige omstændigheder at anke

trods fristens overskridelse undtagelsesvis bør tillades efter retsplejelovens § 372, stk. 2,

hvorfor

b e s t em m e s:

Ansøgningen om anke af Holbæk Rets dom af 16. juli 2010 tillades.

Ankestævning skal indgives inden 4 uger efter tilladelsens meddelelse.

Retten hævet.